Begemot baliqchining umriga zomin bo`ldi

Keniyaning Bondo shahrida begemot to`rt nafar baliqchiga tashlandi, deb xabar qildi Hivisasa nashri.
Baliqchilar Viktoriya ko`lidan baliq tutishayotgan edi. Shu payt begemot ularning qayig`iga hujum qiladi. Ular esa o`zlarini suvga tashlashadi va qirg`oq tomon suzishadi. Baliqchilarning uchtasi qirg`oqqa etib keladi. Ammo to`rtinchi baliqchi orqada qolib cho`kib ketadi. Uchovlon do`stlarini qutqarishga urinishdi, ammo harakatlari zoe ketdi.